《重九后溪南采杞菊追和张永夫》
清代·任兆麟

杪秋物候变，霜寒悴草木。生人多所营，岁月嗟已促。

间行绕溪南，沿流有杞菊。可以制颓龄，采之不满匊。

所愿诚非奢，有得已盈欲。缅维锄茅人，此焉亦可托。

作者简介：江苏震泽人，字文田，又字心斋。诸生。嘉庆元年举孝廉方正，以养亲辞。尝辟莲泾精舍，讲经义及经世之务。有《夏小正注》、《字林考逸补正》、《述记》、《有竹居集》。